Dr. Jono Basanavičiaus karo medicinos tarnyba

Dr. Jono Basanavičiaus karo medicinos tarnyba – Lietuvos ginkluotųjų pajėgų padalinys, esantis Logistikos valdybos sudėtyje. Tarnyba įsikūrusi Kaune, Vytauto pr. 49, senosios karo ligoninės pastatų komplekso teritorijoje.

Karo medikai užtikrina kariuomenės padalinių medicininę paramą Lietuvoje ir užsienyje (tarptautinėse operacijose), padeda valstybės ir savivaldybių institucijoms ekstremalių situacijų atvejais. Minimas Dr. Jono Basanavičiaus karo medicinos tarnybos atkūrimas . Lietuvos kariuomenė. Nuoroda tikrinta 2023-08-01.
miniatiūra|240px|left|Kauno karo ligoninės vienas iš pastatų tarpukaryje (archit. Vytautas Landsbergis-Žemkalnis)
|right|miniatiūra|300px|Dr. Jono Basanavičiaus karo medicinos tarnybos pastatas Kaune

Karo medicinos tarnybą sudaro: antrines asmens sveikatos priežiūros paslaugas teikiantys Karo medicinos centras Kaune ir Karių reabilitacijos centras Druskininkuose, šeši Pirminės karių sveikatos priežiūros centrai ir jų filialai Alytuje, Kaune, Klaipėdoje, Marijampolėje, Pabradėje, Panevėžyje, Radviliškyje, Rukloje, Šiauliuose, Tauragėje, Vilniuje bei Pajūrio mstl. (Šilalės r.) medicininės paramos vienetai, teikiantys medicininę paramą Sausumos, Karinių oro, Karinių jūrų pajėgų padaliniams.

Karo medicinos tarnyba dalyvauja NATO karo medikų komiteto () veikloje, yra Tarptautinio karo medicinos komiteto () narė.

 Istorija 

1853-1855 m. Kauno karmelitų vienuolyno teritorijoje (šalia Karmelitų bažnyčios prie Gedimino gatvės) pastatyti karo ligoninės ir kiti pagalbiniai pastatai. Teritorija aptverta mūrine tvora, viduje pasodintas parkas. 1883 m. pradėjus Kauno tvirtovės statybas karo ligoninė išplėsta. Pirmojo pasaulinio karo metais karo ligoninėje buvo įsikūrę vokiečiai, gydę sergančiuosius užkrečiamomis ligomis. Vokiečiams pasitraukiant ligoninė buvo nuniokota.

1918 m. įkurtas Lietuvos Respublikos krašto apsaugos ministerijos Sanitarijos skyrius. Po 1927–1933 m. atliktos ligoninės rekonstrukcijos karo ligoninei suteiktas dr. Jono Basanavičiaus vardas. Dr. Jono Basanavičiaus karo medicinos tarnyba buvo atkurta 1991 m., netrukus po Sausio 13-osios įvykių.

 Išnašos 

 Nuorodos 
 Dr. Jono Basanavičiaus karo medicinos tarnyba  

Kategorija:Dabartinės Lietuvos kariuomenės tarnybos
Kategorija:Karinė medicina
Kategorija:Lietuvos kariuomenės Logistikos valdyba